

**ME**

Poštovani,

Evropski ekonomski i socijalni komitet (EESC) organizuje 11. po redu manifestaciju „**Tvoja Evropa, tvoja odluka“**, koja će biti održana **u Briselu 19-20. marta 2020.** **godine**.

U okviru manifestacije [„Tvoja Evropa, tvoja odluka“](https://www.eesc.europa.eu/yeys2020) (YEYS), 33 škole (iz 28 država članica EU i pet država kandidata za članstvo u EU) biće pozvane u Brisel gdje će učestvovati u debati o glavnom pitanju koje se odnosi na mlade ljude.

TEMA

Naslov predstojeće manifestacije je **„Naša klima, naša budućnost!“ i izraziće zabrinutost mladih ljudi zbog klimatskih promjena**.

Ovogodišnji YEYS održaće se u formi eksperimentalne konferencije Ujedinjenih nacija o klimatskim promjenama: od učenika će se tražiti da zastupaju neku državu i da međusobno pregovaraju kako bi smislili preporuke za zaustavljanje klimatskih promjena.

Ove preporuke biće dostavljene evropskim kreatorima politike o zaštiti životne sredine i diskutovane na konferencijama širom Evrope čitave godine.

Tokom manifestacije YEYS, učenici će takođe biti u kontaktu sa međunarodnim omladinskim organizacijama koje će im pomoći da svoje preporuke preinače u praktične mjere kako bi svi čuli njihov glas.

Ako radite u srednjoškolskoj ustanovi bilo kojeg usmjerenja u jednoj od 28 država članica ili pet država kandidata, srdačno vas pozivamo da **pošaljete** [**prijavu**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html) **za učešće na manifestaciji YEYS 2020. godine**.

Škole će biti izvučene nasumičnim odabirom, a pobjednici će provesti **dva dana** u Briselu.

KO MOŽE UČESTVOVATI

Ako vaša škola bude odabrana, možete poslati **tri učenika** pretposlednje godine u pratnji jednog nastavnika. Komitet će pokriti troškove putovanja, smještaja i obroka koji će biti posluženi tokom manifestacije.

Učenici će se upoznati sa svojim vršnjacima iz drugih zemalja i sa njima razmijeniti stavove i donijeti odluke o temama koje se odnose na Evropsku uniju. Ovo je za njih jedinstvena prilika da steknu bolji uvid u način na koji funkcioniše EU i da učestvuju u debati po modelu skupštinske sjednice u multikulturalnom okruženju.

JEZIK

Čitava manifestacija biće održana na engleskom jeziku.

PRIPREMA

Članovi EESC posjetiće blagovremeno odabrane škole da bi pripremili učenike za debate u Briselu.

Prije tih posjeta školama će biti dostavljeni dokumentacija i nastavni materijal.

DODATNE INFORMACIJE

Na [našoj veb stranici](https://www.eesc.europa.eu/en/agenda/our-events/events/your-europe-your-say-2020) možete naći detaljan opis manifestacije, video sa YEYS 2019, obrazac za elektronsku prijavu, pravila i sve praktične informacije.

ROK

[**Rok za prijavljivanje je 18. novembar 2019. godine.**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html)

Radujemo se što ćemo vas dočekati u Briselu!

Srdačan pozdrav,

Isabel Caño Aguilar

Potpredsjednica EESC za komunikacije

  ****